সারং
সারং বা সারুং (/səˈrɒŋ/) হল একটি বড় নলাকার বা লম্বা দৈর্ঘ্যের কাপড়, যা প্রায়শ কোমরের চারপাশে মোড়ানো হয়, এবং দক্ষিণ-পূর্ব এশিয়া, উত্তর আফ্রিকা, পূর্ব আফ্রিকা, পশ্চিম আফ্রিকা এবং অনেক প্রশান্ত মহাসাগরীয় দ্বীপপুঞ্জে পরিধান করা হয়। কাপড়টিতে প্রায়শ বিভিন্ন রঙের ডোরা কাটা নকশা (প্লাইড) বা চৌখুপী (চেকার) ধরন থাকে, অথবা বাটিক বা ইক্কত শৈলীতে রঙের মাধ্যমে উজ্জ্বল রঙিন হতে পারে। অনেক আধুনিক সারংগুলিতে মুদ্রিত নকশা রয়েছে, প্রায়শই প্রাণী বা উদ্ভিদ চিত্রিত হয়। বিশ্বের বিভিন্ন স্থানে বিভিন্ন ধরনের সারং পরিধান করা হয়, বিশেষ করে ভারতীয় উপমহাদেশে লুঙ্গি এবং আরব উপদ্বীপে ইজর নামে।